
Introducere în marketing 

Odată cu creşterea exponenţială a popularităţii Web-ului - instrument primordial de utilizare a 
Intemetului - o activitate din ce în ce mai profitabilă a început să fie exploatată de către un număr 
crescând de companii: publicitatea şi marketingul electronic, instrumente ce oferă posibilităţi 
enorme la un cost minimal. 

Cu o rată de creştere mare a numărului de utilizatori, activitatea de marketing pe Internet devine 
mult mai uşoară decât cea prin metodele clasice. Dacă se ia în consideraţie faptul că o campanie 
tipică de marketing determină o rată de răspuns de cel puţin 2%, teoretic rezultă un număr de 
răspunsuri pe Internet de câteva mii, cel puţin. 

Din ce în ce mai multe întreprinderi - din toate sectoarele economice - încep să realizeze 
potenţialul enorm al noului mediu de comunicaţie electronică, Internetul. Pentru a avea acces la 
un auditoriu de câteva milioane de "spectatori" - şi potenţiali clienţi - marile reţele de televiziune 
oferă preţuri de ordinul zecilor sau sutelor de mii de dolari pentru spoturi publicitare de 30 de 
secunde; pentru a atinge o asemenea audientă, doar giganţi ca IBM, Coca Cola sau Ford îşi 
puteau permite campanii publicitare de milioane de dolari. Insă prin Internet, orice companie îşi 
poate asigura o prezentă neîntreruptă, 24 de ore pe zi, 365 de zile pe an, pentru preţuri 
incomparabil inferioare. în plus, prin această prezentă permanentă, compania îşi asigură un 
serviciu de suport şi informare continuu, rapid şi eficace către clienţi. 

Marketing sau publicitate? 

Există o diferenţă esenţială între conceptele de marketing şi publicitate. Nu există publicitate 
gratuită pe Internet. Este adevărat, multe situri (în special motoarele de căutare mai populare) 
vând spaţii din paginile lor unor firme care îşi afişează mici reclame. Dar acestea nu se pot 
compara cu spoturile publicitare de la TV sau radio. De fapt, etica iniţială a Intemetului exclude 
şi chiar condamnă utilizarea mesajelor comerciale. Scopul primordial al Intemetului este 
schimbul de infonnaţii. Acesta este principalul obiectiv al utilizatorilor Intemetului... şi aceasta 
este şi modalitatea prin care vă veţi atrage viitorii clienţi. Acest schimb de infonnaţii presupune 
următorul mecanism: 


***Necesităţile utilizatorului, care va căuta să se informeze pe Internet la fel cum, căutând un 
program TV adecvat necesităţilor sale de moment, caută din canal în canal până găseşte o 
anumită emisiune care îi reţine atenţia; 

***Dorinţa dvs. de a fi găsit, presupunând o anumită strategie specifică; 

***Oferta dvs. de produse, servicii şi informaţii, care trebuie să corespundă cu necesităţile 
utilizatorului pentru că acesta să se transforme în client. 

Cheia succesului 

O constatare generală se desprinde din experienţa companiilor ce au început deja să se 
aventureze pe Net: pentru a avea succes în publicitatea electronică, această publicitate trebuie să 
fie luată în seamă, dacă nu chiar apreciată. Populaţia Web creşte din ce în ce mai rapid în fiecare 
lună iar rata de creştere a numărului documentelor accesibile este şi mai ridicată, făcând 
imposibilă "descoperirea" unei pagini izolate; un ajutor foarte mare este un link la aşa- numitele 
"motoare de căutare" - indexuri şi baze de date uriaşe, conţinând milioane de adrese URL. Aceste 
indexuri, din ce în ce mai multe şi mai cuprinzătoare, sunt specializate pe categorii, existând 
astfel indexuri dedicate afacerilor. 

La fel ca şi site-urile Web, şi aceste indexuri se împart în două mari categorii: cele gratuite şi 
cele comerciale. în general, regulă de bază constă în faptul că paginile - şi respectiv site-urile - 
non-profit (pagini informaţionale, liste de resurse, etc) sunt legate gratuit în indexurile generale - 
ce utilizează "roboţi de căutare" pentru a indexa automat un număr cât mai mare de site-uri. Pe 
de altă parte, resursele comerciale - site-urile întreprinderilor comerciale - sunt în general listate 
în indexuri comerciale ce-şi oferă serviciile contra unor sume ce de multe or nu sunt neglijabile. 

O altă metodă constă în închirierea de spaţiu publicitar pe un site popular - cu un trafic ridicat. 
Aşa cum canalele de televiziune taxează direct proporţional cu numărul de spectatori ai unui 
program, tot aşa tarifele unui "banner" publicitare - ce punctează spre site-ul companiei ce a 
închiriat publicitatea - depind de traficul pe site. 

A fi legat la un astfel de serviciu oferă o vizibilitate importantă companiilor comerciale, 
vizibilitate fără de care prezenţa lor pe Net ar rămâne ineficientă. Din păcate una sau mai multe 
legături nu sunt în nici un caz suficiente. Un accent extrem de important trebuie pus pe 
construcţia şi designul paginilor de publicitate, fiind nevoie de multă atenţie, bun gust şi stil. 

Cu toate acestea, un design grafic "ultimul răcnet" nu poate prin el însuşi să garanteze succesul 
unui site Web. Un bun conţinut asociat unui bun design grafic se complementează împreună, 
asigurând succesul unei pagini Web. 

Eşecuri 

A 

In partea opusă, semnele unui site lipsit de succes sunt uşor de identificat. Pe scurt, iată câteva 
caracteristici ale unei pagini sortite eşecului: o pagină cu un design rezonabil (undeva în jurul 
mediei), dar la care administratorii nu s-au obosit să-şi înregistreze site-ul la nici un index major 



de informaţii sau la nici o pagină populară cu un trafic ridicat; deci nimeni nu-i poate vizita, fiind 
necunoscuţi, ascunşi. Ei reprezintă aşa-numitul "site invizibil". 

O altă categorie este "site-ul mort". Este vorba de un site rămas nevizitat de o bună bucată de 
vreme, care nu a mai fost adus la curent în mod regulat. Pe un astfel de site nu se întâmplă 
niciodată nimic, nici schimbări, nici modificări, nici adăugări. Nu departe de un astfel de site este 
un site la care vizitatorul trimite un mesaj e-mail, în speranţa unui contact, a unei informaţii, a 
unui ajutor, însă nu primeşte nici un răspuns („site-ul fără stăpân”) . Este evident că un asemenea 
gest va determina vizitatorul să nu mai revină curând. 

Un alt pericol este utilizarea graficelor enorme (pagini complete ale căror conţinut textual este 
expus grafic, de exemplu), care iau mult prea mult timp pentru a se încărca („site-urile - brad”). 
De asemenea, site-urile "ad-hoc", utilizând echipament inadecvat, cu o legătură prea lentă, ce va 
fi ignorată rapid de vizitatorii tot mai avizi de infonnaţie transportată rapid şi comod. 

Soluţii 

O bună soluţie pentru a evita asemenea probleme este, în primul rând, o legătură la o viteză 
rezonabilă. Ce este considerat rezonabil variază însă de la un site la altul şi mai ales de la o tară 
la alta. 

De asemenea, micşorarea (pe cât posibil) a dimensiunii imaginilor. Aceasta presupune o 
modificare a raportului între dimensiunea textului imaginii (în cazul în care imaginea are şi un 
conţinut textual) şi dimensiunea fizică a imaginii, pentru a împiedica pierderea lizibilităţii. în 
aceeaşi ordine de idei, foarte utile sunt instrumentele de genul cadou - programe ce permit 
"împletirea" (interlace) imaginilor GÂF. Astfel, aceste imagini se încarcă mai rapid, începând cu 
o rezoluţie mai slabă, pentru că vizitatorul - deşi neputând să vadă imediat toate detaliile - să-şi 
facă rapid o idee despre conţinutul general al imaginii, putând astfel decide dacă doreşte sau nu 
continuarea încărcării imaginii complete. 

în sfârşit, un alt tip de pagini ce "nu funcţionează la vânzare" sunt cele care sunt menţinute de o 
echipă mică, cu insuficiente resurse materiale, grup ce nu este integrat în mediul şi cultura 
companiei şi deci nu reuşeşte să transmită o aceeaşi percepţie, imagine sau mesaj. Această mini- 
echipă nu reuşeşte să lucreze în cooperare cu celelalte servicii de marketing ale companiei, nu 
urmează aceleaşi direcţii, iar mesajul publicitar are de suferit. 

Conţinutul 

5 

Designul şi administrarea unui site de succes nu este deci o activitate trivială. Este mai degrabă o 
activitate ce trebuie bine coordonată, ce poate deveni costisitoare atât în timp cât şi în bani. 
Rezultatele însă pot depăşi cu mult investiţiile făcute. O atenţie particulară trebuie dată modului 
de îmbinare a conţinutului infonnaţional cu cel grafic, fără a lăsa de o parte, în măsura 
posibilităţilor, conţinutul tehnic. 



Un mare număr de site-uri, ce au înregistrat un puternic succes, au însă un design grafic şi tehnic 
destul de modest şi neelaborat, însă debordează de conţinut informativ, nou, proaspăt şi 
interesant. Deoarece cheia Internetului este: conţinut, conţinut, conţinut 

Scopul marketingului 

După ce v-aţi decis asupra informaţiilor şi serviciilor pe care le veţi oferi pe Internet, trebuie să 
vă stabiliţi nişte obiective. Acestea pot fi: 

* Promovarea şi menţinerea renumelui firmei 

* Crearea unei anumite imagini a companiei 

* Generarea de trafic pentru vânzările directe 

* Colectarea de baze de date şi liste de e-mail utilizate apoi în procesul de marketing 

* Dirijarea anumitor tendinţe 

* Vânzarea directă de bunuri şi servicii. 

Conceptul de marketing 

Ce înseamnă aşadar e-marketing? Marketing electronic. Cuprinde toate metodele de marketing 
ce pot fi adaptate unei afaceri on-line. O asemenea afacere va fi promovată folosind mijloace 
specifice: e-mailul, schimburile reciproce de legături (link exchange), concursuri, înscrierea la 
motoare de căutare, folosirea unui autoresponder, editarea unui newsletter, participarea la 
grupurile de discuţii, etc. începutul oricărei afaceri este alcătuirea unui plan de promovare. Iată 
un exemplu de plan în 7 paşi pentru a avea succes pe Internet: 

* Decide ce vei vinde: produse sau servicii. Produsul viitorului: informaţia 

* Cum îţi vei face publicitate? Ce cuvinte vei folosi în reclame? Gratuit, cum, tu, bani, secret. 

* Unde îţi vei face publicitate: publicaţii electronice, site-uri web, off-line? 

* Vei folosi automatizarea? 

* Cum îţi vei crea propriul site? 

* Cum îţi vei promova site-ul? 

* în ce vei deveni un expert? 

De ce este Internetul asemuit cu un iceberg? Pentru că cea mai mare parte din informaţie este 
ascunsă, doar 16% dintre situri sunt catalogate de "motoarele de căutare", aşa cum arată un 



studiu efectuat de către Dr. Steve Lawrence şi Dr. C.Lee Giles pentru Institutul de Cercetări 
NEC. Siturile comerciale sunt cele care au invadat spaţiul virtual, deţinând 83% dintre păgâni, 
urmate de siturile care au conţinut ştiinţific şi educaţional. 

Care va fi locul ocupat de afacerea ta? Modul de folosire al e-marketingului va decide. 

Deci, ce este marketingul? 

Marketingul este absolut fiecare contact realizat în toate afacerile dvs., şi în relaţiile cu potenţialii 
cumpărători. Marketingul de gherilă (un concept de marketing la modă şi foarte eficient în 
prezent) vede marketingul ca pe un cerc care începe cu ideile dvs. privind obţinerea de venit şi 
continuă cu încercarea de a atrage un număr cât mai mare de potenţiali clienţi stabili. 

Funcţiile marketingului 

Elemente ale unei prezenţe Internet de succes 

Care sunt elementele definitorii ale unei prezenţe Internet de succes? Şi cât de mult mă va costa? 
Acestea sunt cele mai des întâlnite întrebări ale începătorilor în lumea marketingului electronic, 
în continuare vei găsi un mic ghid, însoţit de unele preţuri estimative. 

Numele de domeniu 

Aceasta înseamnă că adresa ta de Web să fie de forma www.nume.com sau www.nume.ro. 
Desigur, cu cât mai scurt cu atât mai bine, dar încearcă să fii sigur că acest nume este ceva 
semnificativ pentru site-ul tău. încearcă să faci acest nume să sune distinctiv şi să fie uşor de 
reţinut. De exemplu, compania noastră a ales ca nume al site-ului www.multimedia.com.ro, un 
nume uşor de reţinut şi totodată caracteristic pentru prezenţa noastră pe Internet. 

Un domeniu de forma www.nume.com se poate la un registrar agreat. O listă a acestor companii 
o poţi căuta în orice motor de căutare după cuvintele cheie "domain+name+registrar". Costul 
unui asemenea domeniu variază între 10 şi 35 $UŞ pe an, în funcţie de registrar, de metodă de 
plată aleasă, de numărul de ani pe care se face cumpărarea, etc. 

Un domeniu de forma www.nume.ro se poate cumpăra de la RNC. 

Pentru costurile de găzduire aveţi mai multe opţiuni. Alegerea depinde de mărimea şi conţinutul 
site-ului. în anumite situaţii puteţi opta pentru găzduire gratuită, atâta timp cât nu vă deranjează 
prezenţa mesajelor publicitare incluse de gazdă în paginile voastre sau lipsa unor servicii 
suplimentare. La cealaltă extremă se situează pachetele de servicii complete incluzând comerţul 
electronic care pot ajunge la câteva sute de dolari pe lună. 

Designul 

Prima impresie contează mai mult pe web decât în alte media. în viaţa reală, poţi să-ţi dezvălui în 
timp mai multe faţete ale caracterului. Poţi avea mici slăbiciuni compensate de o serie de calităţi. 



Un zâmbet poate de asemenea atenua o situaţie dificilă. Pe Internet, odată ce vizitatorul a plecat 
din site, nu mai poţi să-i dai telefon ca să-l convingi să-ţi acorde o a doua şansă. 

Nu este necesar şi nici recomandat să foloseşti o groază de imagini, care mai de care colorate şi 
animate. Te-ai duce la un interviu pentru o slujbă îmbrăcat într-o pereche de pantaloni scurţi 
portocalii şi purtând o cămaşă hawaiană având 12-13 culori, şi cu o lampă cu neon stingându-se 
şi aprinzându-se deasupra capului tău, şi toate acestea în timp ce cânţi un cântec de-al Madonei? 
Desigur că nu ! Atunci nu adopta această purtare nici pe site-ul tău. 

în cazul în care angajezi nişte profesionişti să îţi deseneze site-ul, aşteaptă-te la un cost de 
aproximativ pornind de la 5 $UŞ până la câteva sute de $UŞ pentru o pagină. Un site complet 
poate costa şi peste 5.000 $UŞ, costul depinzând de complexitatea acestuia. 

Promovarea 

Cu toţii ştim că milioane de oameni chiar în clipa de fata navighează pe Internet. Mulţi dintre ei 
sunt chiar în căutarea produsului pe care îl vinzi tu. Oportunitatea exista. Dar... ei nu vor veni să 
îţi viziteze site-ul dacă nu îi chemi! 

Fă-ţi reclama! înregistrează-te la motoarele de căutare, cumpăra sau schimbă anunţuri 
publicitare, fă-ţi promovare on-line şi off-line, oferă vizitatorilor ceva de valoare, etc. 

în general, înscrierea la motoarele de căutare este gratuită, dar dacă doreşti să te poziţionezi în 
primele 20 de rezultate pentru anumite cuvinte cheie, va trebui să angajezi nişte profesionişti. Şi 
asta pentru că dacă eşti listat ca al 1. 638-lea site pentru produsul pe care îl vinzi, nu vei vinde 
nimic. 

Interesul vizitatorilor 

Statisticile au arătat că majoritatea oamenilor au nevoie să vadă în medie un anunţ de 7 ori până a 
se decide să efectueze o cumpărare. Pentru aceasta, ai nevoie ca vizitatorii să se reîntoarcă cât 
mai des la site-ul tău. Ai nevoie să instalezi nişte generatoare de trafic pe site-ul tău, ca de 
exemplu: informaţii valoroase de negăsit în altă parte, oferte gratuite, software gratuit, anunţuri 
gratuite, cărţi poştale gratuite etc. 

Cea mai folositoare cale este însă de a îi convinge pe vizitatori să se aboneze la un newsletter 
editat de tine. în acest mod, editorialele tale vor ajunge în mod repetat în faţa ochilor potenţialilor 
clienţi. Aminteşte-ţi că editarea unui newsletter este un serviciu pe care tu îl furnizezi 
vizitatorilor. Trebuie să le dai un motiv întemeiat să se aboneze şi, de asemenea, şi un motiv 
pentru a rămâne abonat în continuare. Costurile a deschide o listă de abonaţi este de circa 100- 
200 $ (serverul de mailing list). De un singur lucru trebuie să vă feriţi, NU TRIMITEŢI 
MESAJE NESOLICITATE! Rezultatele pot fi dezastruoase. 

Spre exemplu, reclama într-o publicaţie electronică cu un număr redus de abonaţi dar cu o 
tematică specifică, poate costa foarte puţin - 5$ pe număr. 



Costul implementării acestor generatoare de trafic este redus. în multe cazuri, singura cheltuiala 
va fi timpul. în altele, va trebui să te gândeşti la surse suplimentare de venit care să acopere 
costurile, de exemplu vânzarea de anunţuri publicitare în newsletterul editat. 

Toate aceste sugestii sunt extrem de generale. Dacă într-adevăr v-aţi hotărât să dezvoltaţi un web 
site va trebui să faceţi cercetări mult mai detaliate înainte de a învesti şi bani. Cel mai rezonabil 
început este să faceţi o vizită în motoarele de căutare şi să investigaţi site-urile câtorva companii 
care au domenii de activitate înrudite. 

(Ediţia a doua, Revizia 1) 

mai concise şi mai practice ghiduri. Deşi au trecut mulţi ani de la scrierea acestuia, principiile © 

Inginer fizician - Licenţiat în fizică, specialitatea Fizică nucleară 

Auditor intern pentru Sistemele de Management al Calităţii 

Specialist în control nedistructiv industrial 

Atestare în asigurarea calităţii 

Sute de publicaţii proprii (cărţi, cărţi electronice, articole în ziare şi reviste, precum şi în publicaţii 
electronice), în special din domeniul TI 

Limbi străine: engleza, franceza 


Servicii 


web design, comerţ electronic, alte aplicaţii web * internet marketing, seo, publicitate Online, 
branding * localizare softw’are, traduceri engleză şi franceză * articole, tehnoredactare 
computerizată, secretariat * prezentare powerpoint, word, pdf editare imagini, audio, video * 
conversie, editare şi publicare cărţi tipărite şi electronice, isbn 


Contact 


Tel./ WhatsApp: +40 745 526 896 
Email: nicolae @ sfetcu.com 
Skype: nicOlae 

MultiMedia: http://www.multimedia.com.ro/ 

Web Portal: https://www.setthings.com/ 

Facebook/Messenger: https://www.facebook.com/nicolae.sfetcu 
Twitter: http://twitter.com/nicolae 
Linkedln: http://www.linkedin.com/in/nicolaesfetcu 
Google Plus: https://www.google.com/+NicolaeSfetcu 
YouTube: https://www.youtube.eom/c/NicolaeSfetcu 


